DStv kondig weer tariefverhogings aanDStv (Foto: DStv) MultiChoice het pas die jongste tariefverhogings vir sy DStv-pakkette aankondig wat op 1 April in werking tree. Dié aankondiging beteken televisiekykers sal vanjaar wéér dieper in hul beursies moet grawe. Dié tariefverhogings is volgens MultiChoice van toepassing op al sy kliënte met die uitsondering van die DStv Access- en DStv EasyView-pakkette. DStv Premium en DStv Compact-kykers sal vanjaar vir die eerste keer onderskeidelik meer as R800 en R500 vir dié televisiediens betaal. Daarbenewens sal nuwe DStv-kliënte ook vanjaar ŉ toegangsfooi van R90 betaal vir die PVR-diens in vergelyking met R85 van verlede jaar. Die maatskappy het in ŉ verklaring gesê hy het tariefverhogings so laag as moontlik probeer hou ondanks die moeilike ekonomiese klimaat. Volgens hom probeer hy jaarliks om die verhogings laer as die inflasiekoers te hou. Kliënte kan egter in sekere aspekte verligting verwag aangesien BoxOffice-pryse nié styg nie. Soveel gaan jy vir die onderskeie pakkette betaal: Ander verhogings: Vir meer inligting besoek MultiChoice se webwerf.